Felipe da Souza Gomes

Felipe da Souza Gomes (født 26. april 1986 i Campos dos Goytacazes) er en brasiliansk funksjonshemmet friidrettsutøver, som konkurrerer i klassen T11. Dette er en klasse for blinde og svaksynte.

 Bakgrunn 
Gomes er født med glaukom (grønn stær), katarakt (grå stær) og netthinneavløsning. Han begynte å miste synet da han var åtte år gammel, og begynte med parafriidrett i 2003. Han konkurrerer for klubben Associacao Dos Deficientes Visuais de Taubate Vale Do Paraiba, og trenes av Fabio Dias Silva.IPC - Felipe da Souza Gomes , besøkt 3. desember 2019.

 Karriere 
Han deltok i Para-VM i friidrett 2006 i Assen, og fikk der sølv på 4 x 100 meter stafett.CPB - Seleção Brasileira do Mundial de Atletismo em Dubai 2019, besøkt 3. desember 2019. I 2007 deltok han ved Parapanamerikanske leker i Rio de Janeiro, og fikk der sølv på 100 meter og bronse på 200 meter. Begge disse øvelsene ble vunnet av hans landsmann Lucas Prado.Americas Paralympic Committee - Rio 2007 Parapan American Games , besøkt 25. september 2012.

Han deltok ved Paralympiske sommerleker 2008 i Beijing, men fikk ingen medaljer der. Han endte på 8.-plass på 100 meter, etter at han kom på fjerde- og sisteplass i B-finalen der. På 200 meter kom han på 12.-plass, og på 4 x 100 meter stafett ble det brasilianske laget diskvalifisert. Han skulle også delta tresteg, men stilte ikke til start grunnet skade.  

Gomes deltok ved Parapanamerikanske leker 2011 i Mexico, men fikk ingen medaljer der.Guadalajara 2011 - Athletics, besøkt 3. desember 2019.IPC - Guadalajara 2011 Rsults book, besøkt 3. desember 2019. Han deltok ved Paralympiske sommerleker 2012 i London, sammen sin ledsager Leonardo Souza Lopes. På 100 meter fikk han bronse, bak Lei Xue og Lucas Prado. I semifinalen der løp han på ny personlig rekord, med 11,20. På 200 meter fikk han gull, også her satte han ny personlig rekord i semifinalen, med 22,97 sekunder. Året etter deltok han i Para-VM i friidrett 2013, og fikk der sølv på 100 meter i klassen T11, bak Lucas Prado. Han satte mesterskapsrekord i forsøksheatet, med 11,34 sekunder. På 200 meter ble han slått ut i semifinalen, der han løp på 23,44 sekunder.- Official Results Book, besøkt 3. desember 2019. Han deltok igjen under Para-VM i friidrett 2015, og fikk der gull på 200 meter og sølv på 100 meter, bak David Brown fra USA. Under Parapanamerikanske leker 2015, og han fikk der gull på 400 meter og på 4 x 100 meter stafett. I tillegg fikk han sølv på 200 meter, bak David Brown. 

Han deltok i sitt tredje Paralympics da han deltok i Paralympiske sommerleker 2016 i Rio de Janeiro. Der vant Brasil 4 x 100 meter i klassen T11-13, med ny paralympisk rekord og områderekord for Amerika, med tiden 42,37 sekunder. Individuelt fikk han tre sølvmedaljer; han kom på andreplass på 100 meter, 200 meter og 400 meter i klassen T11.Rio 2016 - Felipe Gomes, besøkt 3. desember 2019.

Under Parapanamerikanske leker 2019 fikk han sølv på 100 meter, bak Lucas Prado, og han fikk også sølv på 400 meter, bak Daniel Mendes da Silva. Senere samme år deltok han i Para-VM i friidrett 2019, og fikk der bronse på 100 meter og 400 meter.

 Referanser 

 Eksterne lenker 
 Profil hos IPC 
 Profil hos Parapanamerikanske leker 2019 
 London 2012 - Felipe Gomes
 London 2012 - Athletics - Men's events (resultater PL 2012)

Kategori:Brasilianske handikappidrettsutøvere
Kategori:Brasilianske sprintere
Kategori:Deltakere for Brasil under Paralympiske sommerleker 2016
Kategori:Deltakere for Brasil under Paralympiske sommerleker 2012
Kategori:Deltakere for Brasil under Paralympiske sommerleker 2008
Kategori:Paralympiske mestere for Brasil
Kategori:Fødsler i 1986
Kategori:Personer fra regionen Norte Fluminense